ગાંધીનગર, 20 ઓગસ્ટ : ગુજરાતમાં ફરી એકવાર કસોટી અને વર્ચસ્વ સાબિત કરવાની ઘડી આવી ચૂકી છે. આજે ચૂંટણી પંચ દ્વારા ગુજરાતની વડોદરા લોકસભા બેઠક અને રાજ્યની વિધાનસભાની નવ બેઠકો માટેની પેટાચૂંટણી માટેનુ જાહેરનામુ જાહેર કરાયું છે. આ સાથે જ રાજ્યના મુખ્યપ્રધાન અને ભાજપના અગ્રણી નેતા આનંદીબેન પટેલ માટે કસોટીકાળ શરૂ થઇ ચૂક્યો છે. આ સંદર્ભમાં સૌ પ્રથમ ઉમેદવારોના નામ નક્કી કરવાની મથામણ શરૂ થઇ ચૂકી છે.